Jakob Dinesohn

Jakob Dinesohn (nomaj variaĵoj Jacob Dinesohn aŭ Dineson, kaj Jankev [respektive Yankev] Dineson, ; naskiĝis en 1836 en la urbeto Žagarė, komunumo Joniškis, nuntempa Litovio; mortis la 29-an de aŭgusto 1919 en Varsovio) estis jidlingva verkisto, klerulo kaj edukisto. Li enkondukis la ĝenron de sentimentala romano en la jidan literaturon, verkis grandan nombron da noveloj kaj ankaŭ aktivis kiel tradukisto. En siaj verkaĵoj kaj ankaŭ en la ĉiutaga vivo li engaĝiĝis por socie malprivilegiaj homoj, por ama eduko de infanoj kaj aparte varbis cele al religia toleremo.

Kategorio:Judaj verkistoj
Kategorio:Jidlingvaj verkistoj